Dobilijos ežeras
54°46′30.67″ š. pl. 24°5′15.64″ r. ilg.﻿ / ﻿54.7751861°š. pl. 24.0876778°r. ilg.﻿ / 54.7751861; 24.0876778 Dobilijos ežeras arba Dobilios ežeras – ežeras vidurio Lietuvoje, Kauno rajone, apie 2 km į vakarus nuo Piliuonos, 0,8 km į pietus nuo kelio  1936  Margininkai–Piliuona  ties Dobilija. Ežeras ovalo formos, ilgis iš šiaurės vakarų į pietryčius – 0,2 km, plotis – iki 0,15 km. Altitudė 82,3 m. Krantai žemi, plačiai užpelkėję – plyti ~ 8 ha pelkė, kurią supa miškas. Pietuose išteka upelis link Redimisčio upelio (Nemuno intakas). Aplink ežerą yra Dobilijos ir Taurakiemio kaimai. Anksčiau ežeras buvo virš 9 ha ploto, tačiau vykstant užpelkėjimo procesams beliko ~ 1,8 ha.